CELEX: E2013P0006
Language: et
Date: 2013-04-09 00:00:00
Title: Fürstliches Landgerichti 9. aprilli 2013 . aasta taotlus EFTA kohtule nõuandva arvamuse saamiseks kohtuasjas Metacom AG vs. Rechtsanwälte Zipper & Collegen (Kohtuasi E-6/13)

12.9.2013   
            
            
               ET
            
            
               Euroopa Liidu Teataja
            
            
               C 263/10
            
         Fürstliches Landgerichti 9. aprilli 2013. aasta taotlus EFTA kohtule nõuandva arvamuse saamiseks kohtuasjas Metacom AG vs. Rechtsanwälte Zipper & Collegen
   (Kohtuasi E-6/13)
   2013/C 263/11
   Fürstliches Landgericht (Liechtensteini Vürstiriigi kohus) esitas 9. aprilli 2013. aasta kirjaga (kiri saabus kohturegistrisse 15. aprillil 2013) EFTA kohtule taotluse nõuandva arvamuse saamiseks kohtuasjas Metacom AG vs. Rechtsanwälte Zipper & Collegen alljärgnevates küsimustes.
   
               1.
            
            
               Kas Euroopa advokaat, kes tegutseb teises EMP riigis oma nime all ning mitte kolmanda osapoole volitusel, saab tugineda nõukogu 22. märtsi 1977. aasta direktiivile 77/249/EMÜ õigusteenuste osutamise vabaduse tulemuslikuma elluviimise kohta (1)?
            
         
               2.
            
            
               Kas Euroopa advokaatidele esitatav nõue teavitada vastuvõtva liikmesriigi ametiasutusi (vastavalt Liechtensteini Advokaadiseaduse (Rechtsanwaltsgesetz) artiklile 59) on kooskõlas direktiiviga 77/249/EMÜ ja eelkõige selle artikliga 7?
            
         
               3.
            
            
               Kui teisele küsimusele vastatakse jaatavalt: kui teenust osutav Euroopa advokaat ei ole teavitanud vastuvõtvat liikmesriiki, siis kas see võib direktiivi 77/249/EMÜ arvesse võttes viia selleni, et ta ei saa nõuda vastuvõtvas liikmesriigis kehtivaid advokaaditasusid (Liechtensteinis ettenähtud tasud vastavalt advokaaditasude seadusele (Gesetz über den Tarif für Rechtsanwälte und Rechtsagenten) ja advokaaditasu määrusele (Verordnung über die Tarifansätze der Entlohnung für Rechtsanwälte und Rechtsagenten))?
            
         
               4.
            
            
               Kui teenuseid osutav Euroopa advokaat on teavitanud hiljem vastuvõtva liikmesriigi ametiasutusi, siis kas hilisem teavitamine võib viia selleni, et advokaat võib vastuvõtvas liikmesriigis kehtivaid tasusid nõuda ainult teavitamisele järgneva aja eest, aga mitte sellele eelnenud ajal tehtud menetlustoimingute eest?
            
         
               5.
            
            
               Kas direktiivi 77/249/EMÜ arvesse võttes sõltub küsimuste 3 ja 4 vastus sellest, kas vastuvõtva liikmesriigi kohus osutas teenust osutavale Euroopa advokaadile protsessi alguses, et vastavalt siseriiklikule õigusele peab ta liikmesriigi ametiasutusi teavitama?
            
         
      (1)  EÜT L 78, 26.3.1977, lk 17.